Pri príležitosti 10. výročia založenia SCC sa 16. a 17. mája konala dvojdňová 8. výročná konferencia Slovak Compliance Days 2023. Rekordná účasť návštevníkov potvrdila skutočnosť, že SCC je unikátnou platformou na zdieľanie know how a odborných tém medzi širokou odbornou verejnosťou. Privítali sme domácich ako aj zahraničných rečníkov zo súkromného a verejného sektora. Tento rok sme hovorili o globálnych výzvach v kontexte aktuálnych problémov, ktoré ovplyvňujú podnikanie domácich ale aj zahraničných spoločností. Osobitne chceme vyzdvihnúť mimoriadnu odbornosť vo všetkých panelových diskusiách, v ktorých vystúpili CEO, country manažéri, konzultanti, akademici a Compliance officeri z viacerých odvetví podnikateľského prostredia. Pomyselným vrcholom konferencie bola diskusia s Františkom Imreczem, spolupracujúcim obvineným v exponovaných korupčných kauzách.
Čím chce SCC po 10 rokoch byť? Referenciou medzi profesionálnymi združeniami, ktoré prinášajú širokej verejnosti platformu na zdieľanie komplexných poznatkov z oblasti compliance v podnikaní. Našou ambíciou je poskytovať ďalších 10 rokov vhodnú platformu v rámci podnikateľského prostredia a verejnej správy na Slovensku.
Program konferencie a rečníkov nájdete tu.Opýtať sa k téme